Grens.Pos - Nr 5 - 18 Februarie 2021
Jaargang 19 - Nommer 5 - 18 Februarie 2021 - Lydenstyd
Ontdek die belangrike werk en inisiatiewe van "Faith Action against Gender-based violence"
Lees oor die reëlings vir Sinode 2021. En: In die jaar toet (1975) het die Sinode besluit dominees hoef nie langer togas na die sinode te dra nie. 'n Mooi oes jong dominees woon hul eerste sinodesitting by.
'n Geleentheid (aanlyn) vir onderwysers om oor selfdood by tieners bemagtig te word
Bruikbare hulpbronne oor immunisasie
'n Geleentheid vir kinders om teen boelies op skool bemagtig te word
Reëlings vir Oos-Kaaplandse Sinode van Oktober 2021
'n Skrywe is vandeesweek aan gemeentes gestuur met die praktiese reëlings vir Sinode 2021. Die sinode vergader van 18-21 Oktober 2021. Klik hier om die reëlings te lees.
Uit 1975 se sinodale argiewe
Uiteindelik sonder togas, waardering, en "aan die uitsterf" op die platteland
Die burgemeester dra groete aan die sinode oor en hou 'n onthaal vir die sinodegangers in die stadsaal.
'n Groepie jong predikante wat hul studie in 1974 voltooi het, woon in 1975 hul eerste sinode in Port Elizabeth by. Hulle is van agter JD Loubser (Uitenhage-Noord), CR Mostert (Cedarville), CW Burger (Nuwekerk, Graaff-Reinet), JJ Schabort (King William's Town) en IMS Joubert (Greykerk, Balfour). Voor staan DJ Malan (Uitenhage), AJJ Kotzé (Rietbron), GS Kritzinger (Algoapark) en heel regs CF le R Stoddart (Queenstown).
In die sinodetyd neem die Oosterlig kennis dat die Wes-Kaapse kerk nadink oor "meng-huwelike" (proff JJ Muller en PA Verhoef beskou dit as uiters ongewens). By die Oos-Kaapse Sinode pleit ds Dawie Conradie (Despatch-Eendrag) en ds FS Marincowitz (King William's Town) dat "blanke en nie-blanke" hulle eenheid in Christus daadwerklik moet bevorder - dit moenie net bely word nie. Gesindheid en onderlinge bystand is belangrik.
Drie predikante het tussen Port Elizabeth en Despatch aan 'n geborgde draf deelgeneem om geld in te samel vir die oprigting van die Reformed Church in Africa se kerkgebou in Malabar, Port Elizabeth.
Geloofsaksie teen geslagsgeweld
Die hoë voorkoms van geslagsgebaseerde geweld in Suid-Afrika het pres. Cyril Ramaphosa genoop om dit 'n verwoestende pandemie te noem. In 'n toespraak het Ramaphosa waarderend verwys na die werk wat "Faith Action to End Gender-based violence" doen.
Opvoeding oor immunisasie onontbeerlik
Hoe werk middels vir inenting? Wat moet ons weet?
'n Tweede bron, net so handig, is 'n inligtingstuk saamgestel deur die Nelson Mandela Universiteit. Getiteld "Vaccination 101" en in PDF-formaat, is dit reg vir maklike verspreiding. Gee dit gerusvir lidmate.
Aanlyn-werkswinkel op 24 Februarie 2021
Onderwysers bemagtig rondom tienerselfdood
Van 14 - 21 Februarie word die soeklig gewerp om tienerselfmoord. SADAG (South African Depression and Anxiety Group) bied ekstra hulp en ondersteuning met onder andere 'n gratis aanlynwerkswinkel vir onderwysers op Woensdag 24 Februarie om 15:30.
Volgens 'n 2020-verslag van die Wêreldgesondheidsorganisasie is selfdood een van drie hoofoorsake van sterftes onder die ouderdomsgroep van 15 tot 19.
Die psigiese gesondheid van kinders en tieners is wêreldwyd benadeel deur die COVID-19-pandemie. Suid-Afrikaanse tieners het beslis nie die tendens vrygespring nie. Aangesien onderwysers in 'n verskillende omgewing met leerders in aanraking kom, mag hulle moontlike waarskuwingstekens identifiseer.
Registreer hier om deel van die gesprek te wees.
In die nuusmedia
Alkohol: As gemeenskap het Suid-Afrika duidelik nie 'n goeie verhouding met alkohol nie. Lees hier hoe die Wes-Kaap (met enorme voorkoms van alkoholisme) planne maak om die situasie aan te spreek. Almal kan hieruit leer.
Eskom beplan om sekere munisipaliteite se bestuur van hul kragnetwerke en die finansiële inkomste uit elektrisiteit oor te neem om te verskeer dienste word gelewer en die munisipale skuldlas word afbestuur. Hoor ook hoe André de Ruyter die stand van sake by Eskom met Chris Hattingh van die Vryemarkstigting bespreek.
'n Nuusbrokkie wat ons vroeër ontglip het, is dat die Kerk-in-Aksie inisiatief van die SA Raad van Kerke in samewerking met Heartlines deur die Vereniging vir Christelike Media bekroon is vir die uitstekende Covid-19 ondersteuning op die inisiatief se webblad. Besoek gerus die uitstekende hulpbron met sy aangrypende verhale en pragtige grafika hier.
Ds Heinrich Carstens van Overkruin-gemeente in Pretoria het die beroep na PE-Lorraine aanvaar. Hy tree op 1 April 2021 in diens.
Kerkkantore moet onthou om die sinodale kantoor in kennis te stel wanneer 'n leraar die gemeente verlaat. 'n beroep uitgebring word en by bevestiging van 'n nuwe leraar.